Gull og grønne skoger (sang)

«Gull og grønne skoger» er en norsk sang som ble skrevet av Vidar Sandbeck som han ga ut på singel høsten 1959 (Fontana 269 013 TF). Dette var Sandbeks femte singel. Det var Ragnar Danielsens orkester som sto for kompet.

Høyeste plassering på VG-lista var en fjerdeplass.

Teksten handler om hvordan en ektemanns vanskelige gjennomførbare løfter blir til mer realistiske handlinger ovenfor sin kone.

Gitarkameratenes versjon 

Gitarkameratene ga ut sin versjon 18. oktober 2003 på hyllestalbumet Gull i fra grønne skoger hvor forskjellige artister bidro med hver sine varianter av Vidar Sandbeck sanger. Den var også med som bonusspor da albumet Typisk norsk ble relansert i 2010. På denne innspillingen deltok:

Øystein Sunde: vokal (første vers), akustisk gitar
Halvdan Sivertsen: vokal (andre vers)
Lillebjørn Nilsen: vokal (tredje vers), ukulelebanjo
Jan Eggum: vokal (fjerde vers)
Stian Carstensen: trekkspill
Olaf Kamfjord: bass
Frøydis Grorud: fløyte
Aud Ingebjørg Heldaas: fele

Annet 
12. desember 2003 var Gitarkameratene gjester i Først og sist hvor de etter å ha blitt intervjuet av Fredrik Skavlan. Først hyllet de både Sandbeck og Alf Prøysen som store inspirasjoner, før de spilte og sang «Gull og grønne skoger». Eggum spilte akustisk bass, og Sunde og Siversetsen spilte akustiske gitarer, mens Nilsen bidro med ukulelebanjo.
Medlemmene i Gitarkameratene bidro også med soloinnspillinger på Gull i fra grønne skoger:
Øystein Sunde: «Pengegaloppen»
Halvdan Sivertsen: «Heksedansen»
Jan Eggum: «Dakota-Kalle»
Lillebjørn Nilsen: «Ola torader» og «Blådansen»

Referanser 

Sanger fra 1959
Gitarkameratene-sanger
Øystein Sunde-innspillinger skrevet av andre